દિલ્હીના સીએમ કેજરીવાલે આ વાતની જાહેરાત રોહતકમાં કરી. કેજરીવાલે કહ્યું કે, જે પાર્ટીઓ સંભવિત મહાગઠબંધનમાં સામેલ થઈ રહી છે, તેનો દેશના વિકાસમાં કોઈ ફાળો નથી. જોકે, કેજરીવાલની આ જાહેરાત રાજકીય વિશ્લેષકો માટે થોડી આશ્ચર્યજનક ચોક્કસ છે. કેમકે, AAPએ મોટાભાગે પોતાને એનડીએ વિરુદ્ધ વિપક્ષની એકજૂથતાની સાથે બતાવવાનો પ્રયાસ કર્યો છે. કર્ણાટકમાં કુમારસ્વામીની શપથમાં કેજરીવાલની હાજરી અને પછી જંતર-મંતર પર તેજસ્વીના ધરણાને સમર્થન આપીને AAPએ એ સંદેશ આપવાનો પ્રયાસ કર્યો હતો કે તે કેન્દ્ર સરકારની સામે લડાઈમાં સાથે છે. હજુ બુધવારે જ AAPના નેતા સંજય સિંહે ટિપ્પણી કરતા કહ્યું હતું કે, રાહુલ ગાંધી રાજ્યસભા ઉપસભાપતિ પદ પર વિપક્ષના ઉમેદવાર બીકે હરિપ્રસાદ માટે તેમની પાસે સમર્થન કેમ નથી માગી રહ્યા.